**ΠΕΡΙΛΗΨΗ ΠΡΟΣΚΛΗΣΗΣ**

**ΓΙΑ ΤΗΝ ΥΠΟΒΟΛΗ ΠΡΟΤΑΣΕΩΝ
ΣΤΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΛΙΕΙΑ & ΘΑΛΑΣΣΑ 2014 -2020»**

**ΠΡΟΤΕΡΑΙΟΤΗΤΑ 4 «ΑΥΞΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΕΔΑΦΙΚΗΣ ΣΥΝΟΧΗΣ»**

**H ΟΠΟΙΑ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΟ ΕΤΘΑ, ΜΕ ΤΙΤΛΟ:**

**«ΙΔΙΩΤΙΚΕΣ ΕΠΕΝΔΥΣΕΙΣ ΓΙΑ ΤΗΝ ΑΕΙΦΟΡΟ ΑΝΑΠΤΥΞΗ ΤΩΝ ΑΛΙΕΥΤΙΚΩΝ ΠΕΡΙΟΧΩΝ ΝΟΤΙΟΥ ΕΥΒΟΙΑΣ & ΣΚΥΡΟΥ» (Μέτρο 8.3.3: Άρ. 63 του Καν. 508/2014 ‘Εφαρμογή στρατηγικών τοπικής ανάπτυξης’)**

Στο πλαίσιο του **Μέτρου 8.3.3 του Προγράμματος Αλιείας και Θάλασσας 2014 – 2020 (ΕΠΑλΘ 2014-2020) για το CLLD/LEADER Νότιας Εύβοιας & Σκύρου, ο Ενδιάμεσος Φορέας / ΟΤΔ Κοινοπραξία των εταιριών «Αναπτυξιακή Ευβοίας Α.Ε. & Οργανισμός Ανάπτυξης Στερεάς Ελλάδας Α.Α.Ε. ΟΤΑ»,** κατόπιν της υπ. αριθμ. 29/02-08-2021 Απόφασης της ΕΔΠ CLLD/LEADER Νοτίου Ευβοίας & Σκύρου, καλεί τους ενδιαφερόμενους (δυνητικούς δικαιούχους) να υποβάλλουν τις προτάσεις τους για έργα ιδιωτικού χαρακτήρα.

Η περιοχή παρέμβασης για τις δράσεις της πρόσκλησης αποτελείται από τις επιλέξιμες Τ.Κ των δήμων Καρύστου, Κύμης Αλιβερίου και Σκύρου σύμφωνα με την πρόσκληση.

**Η συγχρηματοδοτούμενη δημόσια δαπάνη (Εθνικοί πόροι & ΕΤΘΑ),** που διατίθεται για την ένταξη πράξεων με την παρούσα πρόσκληση, ανέρχεται ενδεικτικά σε **1.725.440,00€.**

Οι ενισχυόμενοι ΚΑΔ αποτυπώνονται στα σχετικά παραρτήματα ΕΠΙΛΕΞΙΜΩΝ ΚΑΔ ΚΕ & ΜΗ ΚΕ τα οποία και αποτελούν αναπόσπαστο κομμάτι της πρόσκλησης.

Οι δράσεις τις οποίες περιλαμβάνει η πρόσκλησης είναι οι κάτωθι:

**Α) Ιδιωτικές επενδύσεις για την αειφόρο ανάπτυξη των αλιευτικών περιοχών – Μη Κρατικές ενισχύσεις / Επιχειρηματικότητα. (Καν. (ΕΕ) 508/2014 )**

**Β) Ιδιωτικές επενδύσεις για την αειφόρο ανάπτυξη των αλιευτικών περιοχών – Κρατικές ενισχύσεις / Επιχειρηματικότητα δυνάμει του Καν. (ΕΕ) 1407/2013 (de minimis).**

Η αίτηση στήριξης υποβάλλεται ηλεκτρονικά μέσω της ιστοσελίδας Πληροφορικού **Συστήματος Κρατικών Ενισχύσεων (ΠΣΚΕ) (**[**www.ependyseis.gr**](http://www.ependyseis.gr)**)**.

* **Ημερομηνία έναρξης ηλεκτρονικής υποβολής στο ΠΣΚΕ: 4/8/2021, ώρα: 13:00**
* **Ημερομηνία λήξης ηλεκτρονικής υποβολής στο ΠΣΚΕ : 27/10/2021, ώρα: 15:00**

Για αναλυτικότερες πληροφορίες σχετικά με την υποβολή των προτάσεων, τη συμπλήρωση των αιτήσεων στήριξης και άλλες διευκρινίσεις οι ενδιαφερόμενοι μπορούν να ανατρέξουν στην ιστοσελίδα του ΕΦ [**https://www.leader-notia-evia-skyros.gr/**](https://www.leader-notia-evia-skyros.gr/)**.**

Επίσης η επικοινωνία με τους δικαιούχους δύναται να πραγματοποιείται τις εργάσιμες ημέρες:

* Στα γραφεία του ΕΦ/ΟΤΔ (Έδρα : Λ.Χαϊνα 93 , Υποκ/μα: Δημαρχείο Κριεζών ) ώρες 09:00 – 16:00,
* στα τηλέφωνα 2223051002 & 2221026626 (κος Μαρούλης Σπύρος , κος Μουρτίκας Δημήτρης , κος Γεωργικόπουλος Νίκος),
* στο e-mail: leaderneviaskiros@gmail.com

Η πλήρης Πρόσκληση με τα Παραρτήματά της και όλο το αναλυτικό πληροφοριακό υλικό, τίθεται στη διάθεση των ενδιαφερομένων από την ΟΤΔ/ΕΦ.

**Για την K/Ξ Αναπτυξιακή Ευβοίας Α.Ε & Οργανισμός Ανάπτυξης Στερεάς Ελλάδας ΑΑΕ ΟΤΑ**

**Ο Πρόεδρος της ΕΔΠ CLLD/LEADER**

**Κούκουζας Ευάγγελος**